laion/Wikipedia-Exotic huggingface dataset:
K.O. (אלבום)

K.O. (בעברית: נוֹקְאָאוּט או מכת מחץ) הוא אלבום האולפן השישי של הזמרת-יוצרת הלטינית דנה פאולה. האלבום יצא לאור ב-14 בינואר 2020, על ידי חברת התקליטים יוניברסל מיוזיק מקסיקו. מתוך האלבום יצאו שמונה סינגלים. על האלבום הכריזה דנה פאולה בהפתעה, ברשתות החברתיות שלה. עד הוצאת האלבום, הוציאה פאולה מיני-אלבום, סינגלים ואף השתתפה בספיישל טלוויזיוני של חג המולד, עד שלבסוף, בתחילת 2021 הודיעה כי אלבום האולפן השישי שלה ייצא לאור ב-15 בינואר. את הסינגל הראשון מתוכו "Contigo", הוציאה ב-1 במאי 2020, על ידי חברת התקליטים יוניברסל מיוזיק מקסיקו. האודיו הרשמי של השיר הועלה לערוץ היוטיוב של דנה פאולה ב-1 במאי 2020, ביום צאתו כסינגל. האודיו זכה להצלחה וצבר למעלה מ-1.2 מיליון צפיות. קליפ המילים של השיר פורסם כמה ימים לאחר מכן, תוך שזכה להצלחה רבה כאשר צבר למעלה מ-12 מיליון צפיות. הווידאו קליפ הרשמי של השיר פורסם ב-21 במאי 2020, תוך שצבר למעלה מ-35 מיליון צפיות. הסינגל השני "Sola" יצא לאור ב-29 במאי 2020, על ידי חברת התקליטים יוניברסל מיוזיק מקסיקו. את השיר כתבה פאולה ביחד עם סאק, אלה אלברטי, דני בלאו ומקגרגור ליאו והוא הופק על ידי מקגרגור ליאו. האודיו הרשמי של השיר הועלה לערוץ היוטיוב של דנה פאולה ב-29 במאי 2020, ביום צאתו כסינגל. בהמשך, הוציאה את "TQ Y YA", תוך שהוא זכה להצלחה רבה לה זכו קודמיו. את הסינגל הרביעי "Me, Myself" היא הוציאה ב-10 בספטמבר 2020. ב-30 באוקטובר 2020, הוציאה את הסינגל השישי "Friend de Semana". ב-15 בינואר 2021, הוציאה את הסינגל השביעי "Calla tú". מידע על האלבום K.O. באתר MusicBrainz מידע על האלבום K.O. באתר AllMusic האלבום K.O. באתר ספוטיפיי האלבום K.O. באתר אפל מיוזיק #KO K.O. cover 🥀 new album 14/01/21 🌶️ No puedo estar más feliz de por fin poderles compartir la portada de mi nuevo álbum, K.O (Knockout) un trabajo de mucho tiempo, esfuerzo, lágrimas, risas y mucha ilusión...! ♥️ WELCOME TO MY BREAK UP PARTY, נבדק ב-2021-01-12 Danna Paola – K.O. (באנגלית), נבדק ב-2021-01-12 Danna Paola revela fecha de estreno de su nuevo disco: VIDEO, www.milenio.com (ב־Mexican Spanish) Danna Paola - Contigo (Lyric Video) - YouTube, www.youtube.com Contigo - YouTube, www.youtube.com Danna Paola - Contigo - YouTube, www.youtube.com Sola, נבדק ב-2021-01-12 Sola - YouTube, www.youtube.com DANNA PAOLA RESUELVE LOS ENIGMAS DE LA PORTADA DE SU DISCO K.O. Y EL LISTADO DE CANCIONES, los40 K.O. (Apple Music Edition) By Danna Paola, Apple Music
הר פוסטר

האם התכוונתם ל... אנטארקטיקה איי שטלנד הדרומיים הר פוסטר (איי שטלנד הדרומיים) – הר ברכס אימאון, באי סמית', באיי שטלנד הדרומיים, שבסמוך לאנטארקטיקה ניו זילנד הר פוסטר (סאות'לנד) – הר במחוז סאות'לנד, בחבל סאות'לנד, שבאי הדרומי של ניו זילנד הר פוסטר (החוף המערבי) – הר במחוז וסטלנד, בחבל החוף המערבי, שבאי הדרומי של ניו זילנד אוסטרליה הר פוסטר (טסמניה) – הר במחוז ברייק או'דיי, במדינת טסמניה שבאוסטרליה הר פוסטר (ויקטוריה) – הר במחוז איסט גיפסלנד, במדינת ויקטוריה שבאוסטרליה הר פוסטר (ניו סאות' ויילס) – הר במחוז וורן, במדינת ניו סאות' ויילס שבאוסטרליה ארצות הברית הר פוסטר (אלסקה, נורת'ווסט ארקטיק) – הר במחוז נורת'ווסט ארקטיק במדינת אלסקה, שבארצות הברית הר פוסטר (אלסקה, סקגוויי) – הר במחוז סקגוויי במדינת אלסקה, שבארצות הברית קנדה הר פוסטר (קולומביה הבריטית, האי ונקובר) – הר בסמוך מצפון לאי ונקובר בדרום-מערב פרובינציית קולומביה הבריטית, שבקנדה הר קולונל פוסטר – הר באי ונקובר בדרום-מערב פרובינציית קולומביה הבריטית, שבקנדה הר פוסטר (קולומביה הבריטית, הרי הרוקי הקנדיים) – הר בהרי הרוקי הקנדיים בדרום-מזרח פרובינציית קולומביה הבריטית, שבקנדה הר פוסטר (קולומביה הבריטית, אזור סטיקיין) – הר באזור סטיקיין בצפון-מערב בפרובינציית קולומביה הבריטית, שבקנדה הר פוסטר (יוקון) – הר בפארק הלאומי קלואן בדרום-מערב בטריטוריית יוקון, שבקנדה הר פוסטר (נונאווט) – הר בצפון האי אלסמיר בטריטוריית נונאווט, שבקנדה
מסוף יותם ויואב

מסוף יותם ויואב הוא מסוף אוטובוסים הממוקם ברחוב ז'בוטינסקי, סמוך לפארק יצחק אוחיון ולקניון הגדול בפתח תקווה, אשר החל את פעילותו ב-21 באוגוסט 2020 ומופעלים בו קווים עירוניים וגם בינעירוניים של החברות אפיקים-אלקטרה, תנופה (חברה) וקווים לאזורים שונים בתוך ומחוץ לעיר פתח תקווה. המסוף קרוי על שם זוג אחים בשם יואב חכם ויותם חכם, תושבי ראש העין שנהרגו בתאונה ב-9 בינואר 2013 מפגיעת אוטובוס של חברת אגד, בזמן שחצו את נתיב התחבורה הציבורית ברחוב ז'בוטינסקי במקום שבו הוקם המסוף. פרק זה לוקה בחסר. אנא תרמו לוויקיפדיה והשלימו אותו. למסוף היו הרבה תוכניות קודמות וניסו להפעילו בספטמבר 2017 אולם בעקבות טענות של גורמים רבים שתכנון התחנה היה כושל הפעלתו בוטלה ובעקבות זה הוא נשאר שומם ולא פעיל עד שראש העייריה, רמי גרינברג החליט לפתוח את המסוף, בסופו של דבר נפתח המסוף ב-21 באוגוסט 2020, המסוף בנוי בצמוד לשטח שבו מוקמת תחנת בלינסון של הקו האדום של הרכבת הקלה בתל אביב[דרוש מקור]. ♿- נגיש 🔄- קו סיבובי 🌙- קו לילה ⬅️- קו חד-כיווני מדיה וקבצים בנושא מסוף יותם ויואב בוויקישיתוף רענן בן צור וירון דרוקמן, שני אחים נהרגו ב"ציר המוות" בפתח תקווה, באתר ynet, 10 בינואר 2013
מועצת האופנה הצרפתית

מועצת האופנה הצרפתית (בצרפתית: Fédération française de la couture) הוא הגוף הממשלתי האחראי על תעשיית האופנה של צרפת. המועצה נוסדה ב-1973 והיא צמחה מאיגוד מסחרי שנוסד ב-1868. המועצה מתחלקת לשלושה איגודים מסחריים שונים: האיגוד המסחרי לאופנה עילית (Chambre Syndicale de la Haute Couture) האיגוד המסחרי לאופנת גברים (Chambre Syndicale de la Mode Masculine) האיגוד המסחרי למעצבי אופנה (Chambre Syndicale du Prêt-à-Porter des Couturiers et des Créateurs de Mode) המועצה מחזיקה בבית ספר לאופנה (École de la chambre syndicale de la couture parisienne) הנוסד ב-1927, בין בוגרי בית הספר נמנים ולנטינו גאראווני ואיב סן-לורן. המועצה עובדת בשיתוף עם "Union Nationale Artisanale de la Couture et des Activités Connexes", איגוד של תופרים ואנשי אופנה במחוזות המנהליים של צרפת מחוץ לפריז. המועצה אחראית לקביעת הזמנים ומיקומי האירועים של שבוע האופנה בפריז, הגוף גם קובע תקנים לגבי איכות ייצור האופנה והגדרת ביגוד כהוט קוטור. מדיה וקבצים בנושא מועצת האופנה הצרפתית בוויקישיתוף אתר האינטרנט הרשמי של מועצת האופנה הצרפתית ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
המחט החלולה

המחט החלולה (בצרפתית: L'Aiguille creuse) הוא רומן מאת מוריס לבלאן המציג את הרפתקאותיו של הפורץ הג'נטלמן, ארסן לופן. כמו בשני הכרכים הקודמים של סיפורי ארסן לופן, סדרה זו פורסמה לראשונה במגזין הצרפתי Je sais tout מנובמבר 1908 ועד מאי 1909. הרומן הופץ, עם כמה שינויים, ביוני 1909. ארסן לופן מתעמת הפעם עם איזידור ביוטרלה, בלש חובבן צעיר אך מחונן, שעדיין נמצא בתיכון אך יהווה מטרד רציני עבור ארסן לופן. ביקום של ארסן לופין, המחט החלולה היא הסוד השני של מארי אנטואנט ואלסנדרו קליוסטרו, הונם הנסתר של מלכי צרפת, כפי שנחשף בפני ארסן לופן על ידי ז'וזפין בלסמו ברומן "הרוזנת קליוסטרו" (1924). תעלומת המחט החלולה מסתירה סוד שמלכי צרפת שמרו עליו עוד מימי יוליוס קיסר... וכעת ארסן לופן מחזיק בה. המחט האגדית מכילה את האוצר המופלא ביותר שדמיין אי פעם, אוסף נדוניות מלכות, פנינים, אודם, ספירים ויהלומים... הונם של מלכי צרפת. כשאיזידור מגלה את טירת ל'אוויל במחוז קרוז, הוא חושב שהוא מצא את הפתרון לחידה ("l'Aiguille Creuse" הוא המילה הצרפתית עבור "המחט החלולה", וגם את שמו הצרפתי של הרומן). עם זאת, הוא לא הבין שהטירה נבנתה על ידי לואי הארבעה עשר, מלך צרפת, כדי להדוף אנשים ממסלול המחט בנורמנדי, ליד העיירה לה האבר, שם ארסן לופן, הידוע גם בשם לואי ולמרס, הסתיר את עצמו. ספר המשך ישיר לרומן זה, המציג את לופן מתעמת עם לה גריף, הוא הרומן Le second visage d'Arsène Lupine מאת בוילו-נרצ'אק בשנת 1975. איזידור ביוטרלה, בלש הנער מדמואזל ריימונד ארסן לופן השופט הבוחן פילול גנימר, בלש משטרה צרפתי לואי ולמרס הרוזן גסברס הלמלוק שירס מדיה וקבצים בנושא המחט החלולה בוויקישיתוף פרויקט גוטנברג. טקסט אלקטרוני של 'המחט החלולה' המחט החלולה, הטקסט המלא (באנגלית) המחט החלולה, הטקסט המלא (בצרפתית)
פקק הקריסטל

פקק הקריסטל (בצרפתית: Le Bouchon de cristal) הוא רומן מסתורין מאת מוריס לבלאן המציג את הרפתקאותיו של הפורץ הג'נטלמן ארסן לופן. הרומן הופיע באופן סדרתי בעיתון הצרפתי Le Journal בין ספטמבר לנובמבר 1912 ושוחרר כרומן לאחר מכן. מוריס לבלאן שאב השראה משערוריית פנמה הידועה לשמצה שהתרחשה בין השנים 1892–1893. הרומן שואל מסיפורו הקצר "המכתב המפורסם" של אדגר אלן פו והרעיון להסתיר חפץ באופק. במהלך פריצה לביתו של סגן דאוברק בוצע פשע ושני שותפים של ארסן לופן נעצרים על ידי המשטרה. אחד מואשם בפשע, השני נמצא חף מפשע אך שניהם נידונים למוות. לופן מבקש לספק את הקורבן לעיוות דין, אבל במאבקים נגד סגן דאוברק האכזרי והסחטן, הוא מודיע שיש לו מסמך מפליל חבוי בתוך פקק קריסטל. פקק הקריסטל, בפרויקט גוטנברג פקק הקריסטל (באנגלית)
אי שלושים הארונות

אי שלושים ארונות (בצרפתית: L'Île aux trente cercueils) הוא רומן צרפתי מאת מוריס לבלאן, שפורסם בשנת 1919 והוא הרביעי בסדרת הספרים על דמותו של ארסן לופן. העלילה מתחילה בצרפת של שנת 1917. גיבורת הסיפור היא ורוניק ד'רג'מון. לפני ארבע עשרה שנה, בשנת 1903, חטף אביה, פרופסור אנטואן ד'רג'מון, את תינוקה וקיבלה את הידיעה כי השניים טבעו בים. זו הייתה הנקמה של אביה בנישואיה של ורוניק לרוזן וורסקי. תוך כדי צפייה בסרט, ורוניק מבליטה את חתימת ילדותה "V d'H" שנכתבה באופן מסתורי בצד צריף ברקע של סצנה. ביקורה במיקום הצילום מעמיק את התעלומה, אך מספק גם רמזים נוספים שמפנים אותה אל יחסים שאבדו מזמן וסוד גדול מההיסטוריה העתיקה: היא מוצאת נבואה: "ארבע נשים על הצלב, אבן האלוהים שמעניקה חיים או מוות. שלושים קורבנות על שלושים ארונות קבורה". כאשר ורוניק מגיע לאי שארק, הנבואה מתגשמת. אנשים רבים מתים ומקרי מוות נוראיים מתרחשים כשורוניק מוצאת עצמה בחדר עינויים. היא מתמודדת עם כוחות מרושעים. זה סוד שיחייב את שירותיו של גבר מסוים. בשנת 1979 שוחררה סדרת טלוויזיה מצליחה בשם "L'Île aux trente cercueils". קלוד ז'אד גילמה את התפקיד הראשי כוורוניק. אי שלושים הארונות (בצרפתית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
ElectroBOOM

מהדי סדגדר (בפרסית: ﻣﻬﺪﻯ صَدَقدار; נולד ב-13 בינואר 1977) הוא מהנדס חשמל, קומיקאי ויוטיובר איראני-קנדי, המפעיל ערוץ יוטיוב בשם ElectroBOOM (בתעתיק לעברית: אלקטרובום). סדגדר נולד ב-1977 באיראן. בעל תואר ראשון בהנדסת חשמל מאוניברסיטת טהראן, אותו קיבל ב-1999 ותואר שני בהנדסת חשמל מאוניברסיטת סיימון פרייזר (אנ'), אותו קיבל ב-2006. סרטוניו של סדגדר הם "מדריכים כואבים באופן קורע מצחוק", בהם הוא מבצע ניסויים בחשמל ולעיתים קרובות מתחשמל. הוא יוצר בכוונה מצבים טפשיים שבהם הוא מקבל שוק חשמלי ולעיתים מתחיל שרפה לצורך יצירת קומדיה, וגם כדי על מנת להראות את הסכנות בחשמל כאשר ההתעסקות לא מבוצעת באופן זהיר ומקצועי. בינואר 2021 עבר ערוצו של סדגדר את ה-4.17 מיליון רשומים. סרטונו הנצפה ביותר, "איך לא לבנות גיטרה חשמלית" ("How NOT to make an electric guitar"), צבר למעלה מ-15 מיליון צפיות ומציג את הסכנות בחשיפה ישירה לחוטי חשמל. כמו כן, הוא מנהל את קהילת הסאברדיט שלו, בה הוא עונה לעיתים על שאלות ממעריציו. סדגדר נישא לשרה נפיסי ב-16 בספטמבר 1999 ולהם בת בשם יונה, אשר לעיתים מופיעה בסרטוניו בתור עוזרת המכונה "ElectroCUTE". השלושה מתגוררים בוונקובר, קנדה. אתר האינטרנט הרשמי של ElectroBOOM (באנגלית) ElectroBOOM, ברשת החברתית פייסבוק ElectroBOOM, ברשת החברתית אקס (טוויטר) ElectroBOOM, ברשת החברתית אינסטגרם ElectroBOOM, ברשת החברתית LinkedIn ElectroBOOM, סרטונים בערוץ היוטיוב ElectroBOOM, במסד הנתונים הקולנועיים IMDb (באנגלית) I finally turned 40 (yes I'm old despite my appearance!), and my wife made an awesome cake for me: Yummy Yonie cakes, בעמוד הפייסבוק של מהדי סדגדר, 14 בינואר 2017 YouTube science demonstration takes comic turn, באתר דיילי טלגרף, ‏4 בינואר 2013; אוחזר ב-20 באוקטובר 2019 (באנגלית) Göz göre göre çarpıldı!, באתר Aksam, ‏‏2 בספטמבר 2013 (בטורקית) ויליאם גודמן, How NOT To Make An Electric Guitar (VIDEO), באתר הפינגטון פוסט, ‏26 באוגוסט 2013 (באנגלית) מיכאל דון, Engineer goes BOOM, באתר EDN, ‏‏18 באוגוסט 2014 (באנגלית) פאול מקנמארה, Video about ESD both shocking and funny, באתר NetworkWorld, ‏‏4 בינואר 2013 (באנגלית) מהדי סדגדר, 11-BIT FLOATING-POINT PIPELINED ANALOG TO DIGITAL CONVERTER IN CMOS O.18pm TECHNOLOGY , באתר אוניברסיטת סיימון פרייזר, ‏אביב 2005 (באנגלית) Mehdi Sadaghdar M.A.Sc. Graduate, באתר אוניברסיטת סיימון פרייזר (באנגלית) ג'אופרי גולדן, 5 Hilariously Painful Tutorials By Mehdi Sadaghdar, באתר CraveOnline, ‏‏7 במרץ 2013; אוחזר ב-2 באפריל 2015 (באנגלית) ויליאן גולדמן, Painful lesson on the difference between major electrical currents (AC and DC), באתר CBS News, ‏‏7 במרץ 2013 (באנגלית) מייגן ק., 9 How-To Videos Gone Horribly Wrong, באתר סמוש, ‏‏17 באפריל 2013; אוחזר ב-1 בדצמבר 2017 (באנגלית) Internet Fakery, The Bay Area Maker Faire and Presentation, סרטון בערוץ "ElectroBOOM", באתר יוטיוב (אורך: 25:45), 28 במאי 2018 How NOT to Make an Electric Guitar (The Hazards of Electricity), סרטון בערוץ "ElectroBOOM", באתר יוטיוב (אורך: 3:14), 22 באוגוסט 2013 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אבן העזר (ראב"ן)

ספר אבן העזר (נודע גם בשם ספר ראב"ן או צפנת פענח) הוא ספר הלכתי מאת רבי אליעזר בן נתן נכתב במאה ה-12. רבי אליעזר בן נתן משלב בתוך ספרו כמה וכמה זכרונות, מדבר על מנהגי בני דורו, ומצטט הרבה רבנים בשמם וכתוצאה מכך, אבן העזר הוא ספר מלא מידע היסטורי רב ערך. אבן העזר כולל שאלות ותשובות ופסקי הלכה מאורגנים בסדר המסכתות. שם הספר, "אבן העזר", הוא ביטוי הלקוח מהמקרא (שמואל א', ז', י"ב) שבו הוא מתייחס לשמו של מקום. הוא נבחר כשם הספר בשל היות המילה "אבן" נוטריקון של שם המחבר: אליעזר בן נתן. רבי אליעזר בן נתן קושר את שמו של חיבורו לתוכנו דרך הפתיחה: אקרא לספר הזה אבן העזר על כי עזרני צורי לגלות בו טעמי מנהגי ראשונים, וגם עמקי סתרי דינין, ופירוש עמקי הלכות ואיסור והיתר, וחיבורי הלכות של ג' סדרים הצריכות לעתים לדעת בינה. — ספר אבן העזר, פתיחה לפי שלום אלבק, "פירוש עמקי הלכות", פירוש "איסור והיתר", "וחיבורי הלכות של ג' סדרים" מהווים את שלשת החלקים הבסיסיים של ספר אבן העזר. אפרים אורבך מתאר את שלשת חלקי הספר בצורה קצת שונה בכתבו שחלק הראשון של הספר הוא ביאור טעמי מצות, חלק השני הוא גם פירוש על "עמקי הלכות" וגם על "איסור והיתר", וחלק השלישי הוא סדרת חיבורים הלכתיים. במקור כתב רבי אליעזר בן נתן את ספרו אבן העזר בסדרה של קונטרסים. רבי אליעזר בן נתן כתב כמה וכמה הוספות לספרו עוד בחייו ושילב אותם לתוך הטיוטות הקדמונות של ספרו בגלוינות ובסוף החלקים, איפה שנמצאו רווחים בכתב יד. הוא גם התכתב עם חכמי בני דורו, והערותיהם לעבודתו של רבי אליעזר בן נתן גם השתלבו לתוך טיוטות חדשות של ספר אבן העזר. הספר נדפס לראשונה בה'ש"ע (1610) בפראג. שלום אלבק ערך והדפיס מהדורה חדשה בורשה ב-1905, אך מהדורה זו כולל רק את חומר הספר עד מסכת נדה. רבי אריה ליב רשקעס הדפיס חלק מן הספר בירושלים ב-1915. רבי שלמה זלמן אהרנרייך ערך והדפיס מהדורה מלאה עם הרבה הערות בשאמלויא ב-1927. בראשית המאה ה-21, ההדיר הרב דוד דבליצקי מחדש את הספר במהדורה תורנית-מדעית, על פי כתבי יד. אליעזר בן נתן, ספר אבן העזר, פראג, 1610, באתר היברובוקס אליעזר בן נתן, ספר אבן העזר, חלק א, מהדורת אלבק, ורשה, 1905, באתר היברובוקס אליעזר בן נתן, ספר אבן העזר, חלק ראשון, מהדורת עהרענרייך, שאמלויא, 1926, באתר היברובוקס אליעזר בן נתן, ספר אבן העזר, חלק שני, מהדורת עהרענרייך, שאמלויא, 1926, באתר היברובוקס A. Kaminka, Eliezer B. Nathan of Mayence, The Jewish Encyclopedia, 1912, עמ' 118-119 דוד אקרמן, חייו וזמנו של ר' אליעזר בן נתן ממגנצא (ראב"ן), דברי הקונגרס העולמי למודעי היהדות. חטיבה ג: היצירה הרוחנית. כרך ראשון: ספרות תלמודית ורבנית., האיגוד העולמי למדעי היהדות, תשנ"ג (1993), עמ' 57-64 Eliezer ben Nathan of Mainz, Encyclopedia Judaica Volume 6, 1973, עמ' 626-628 אבן העזר הוא ספר ראב"ן - חלק ראשון, שאמלויא, 1926, עמ' מבוא ז. א. א. אורבך, בעלי התוספות: תולדותיהם, חיבוריהם, שיטתם. כרך ראשון., ירושלים: מוסד ביאליק, 1986, עמ' 174 אליעזר בן נתן, ספר אבן העזר, חלק א, מהדורת אלבק, ורשה, 1905, עמ' מבוא ז א. א. אורבך, בעלי התוספות: תולדותיהם, חיבוריהם, שיטתם. כרך ראשון., ירושלים: מוסד ביאליק, 1986, עמ' 177 ספר ראב"ן : הוא אבן העזר ... / לרבינו אליעזר ב"ר נתן יו"ל עפ"י דפוס ראשון וכת"י, עם הגהות והערות, על ידי דוד בהגאון ר' שריה דבליצקי
דבורנית גדולה

דבורנית גדולה (שם מדעי: Ophrys fuciflora subsp. fuciflora או Ophrys holoserica) היא גאופיט בעל פקעת ממשפחת הסחלביים, מהיפים והמרשימים בסוג דבורנית. השפית פרושה ועלי העטיף ורודים. הפרחים גדולים למדי וגבעול התפרחת גבוה (עד לגובה של כ-80 ס"מ). פורחת בארץ ישראל בכל האזורים ההרריים בחבל הים תיכוני: חרמון, הגולן, הגליל, הכרמל השומרון והרי יהודה. בישראל זהו הטקסון המאחר ביותר לפרוח בסוג דבורנית. ברוב האזורים מסוף אפריל לסוף מאי. באזורים נמוכים כגון הכרמל הפריחה עשויה להתחיל מוקדם יותר. דבורנית גדולה יוצרת בני כלאיים עם מינים אחרים מהסוג דבורנית. בארץ תועדו בני כלאיים עם דבורנית נאה ועם דבורנית הדבורה. אתרים מומלצים בארץ: שמורת המסרק ליד בית מאיר, שמורת הר מירון, פארק הכרמל. מדיה וקבצים בנושא דבורנית גדולה בוויקישיתוף דבורנית גדולה, באתר NCBI (באנגלית) דבורנית גדולה, בבסיס הנתונים ARKive (באנגלית) דבורנית גדולה, באתר האנציקלופדיה של החיים (באנגלית) דבורנית גדולה, באתר צמח השדה דבורנית גדולה, באתר צמחיית ישראל וסביבתה דבורנית גדולה, באתר Tropicos (באנגלית) דבורנית גדולה, באתר GBIF (באנגלית) דבורנית גדולה, באתר The Plant List (באנגלית) דבורנית גדולה, באתר IPNI (באנגלית) על הדבורנית הגדולה, המאפיינים והאגדה - מתוך אתר אוריינות, משרד החינוך
So Beautiful

"So Beautiful" הוא סינגל שנכתב, כחלק מהאלבום Truly Madly Completely: The Best of Savage Garden (אנ'), על ידי הזמר-יוצר האוסטרלי, דארן הייז, והמפיק המוזיקלי האמריקאי, רוברט קונלי (אנ'), ויצא ב-31 באוקטובר 2005. השיר נכתב לכבוד בן זוגו של הייז, ריצ'רד קולן, שאיתו נישא בטקס אזרחי בלונדון ב-19 ביוני 2006. הוידאו קליפ לשיר פורסם בחשבון היוטיוב של הייז ב-25 באוקטובר 2009, והוא בוים על ידי ספייק סטנט (אנ'). סרטון השיר "So Beautiful" באתר יוטיוב Darren Hayes of Savage Garden - So Beautiful (Video) - YouTube, www.youtube.com ערך זה הוא קצרמר בנושא שירים ובנושא להט"ב. אתם מוזמנים לתרום לוויקיפדיה ולהרחיב אותו.
רפוזיטורי (ניהול גרסאות)

רפוזיטורי (באנגלית: Repository; מכונה גם רפו, repo) בניהול גרסאות הוא מבנה נתונים המאחסן מטא-דאטה על קבוצת קבצים או תיקיות, בצורה של עץ תיקיות. המידע ברפוזיטורי עשוי להיות משוכפל לכל מחשב של משתמש או לשרת ספציפי, תלוי בכלי ניהול הגרסאות בו משתמשים, בין אם כלים בסגנון הפצת קוד (כמו גיט או מרקוריאל או כלים בסגנון ריכוז קוד (כמו Subversion, CVS, או Perforce). המטא-דאטה ברפוזיטורי כולל, בין השאר, רישומים המתעדים את היסטוריית השינויים ברפוזיטורי, ואובייקטי קומיט (המייצגים שינויים). המטרה העיקרית של הרפוזיטורי היא לאחסן סט של קבצים ואת היסטוריית השינויים שנעשו בקבצים האלה, כך שניתן יהיה לנהל גרסאות. אופן אחסון השינויים שונה לחלוטין בין כל אחד מכלי ניהול הגרסאות (כלי ניהול גרסאות מכיל בתוכו רפוזיטורי). למשל Subversion בעבר הסתמכה על מופע של בסיס נתונים, ומאז הפכה לאחסון השינויים ישירות במערכת הקבצים. ההבדלים במתודולוגיות המימוש של כל אחד מהכלים הובילו למגוון פיצ'רים שונים לכלי ניהול גרסאות, עליהם מסתמכים המשתמשים בבחירת הכלי המתאים ביותר לצרכיהם. ניהול גרסאות אובייקט (מדעי המחשב) גיט
טנקרדו נווס

טנקרדו דה אלמיידה נווס (בפורטוגזית: Tancredo de Almeida Neves‏, 4 במרץ 1910, סאו ז'ואאו דל-ריי, מינאס ז'ראיס - 21 באפריל 1985, סאו פאולו). משפטן, איש עסקים ומדינאי ברזילאי, שנבחר להיות נשיאה הראשון האזרחי של ברזיל, בשנת 1985, לאחר למעלה מעשרים שנות שלטון כת צבאית, אך מחלה פתאומית הביאה למותו יום לפני שאמור היה להיות מושבע לתפקידו. נווס נולד בעיר סאו ז'ואאו דל-ריי, במדינת מינאס ז'ראיס, ולמד משפטים. הוא החל את הקריירה הפוליטית שלו כחבר במועצת עירו בשנת 1934. במהלך שלטון הרודנות המכונה "המדינה החדשה" (Estado Novo) בשנות ה-30, התרחק נווס מהפוליטיקה, ואף נכלא פעמיים, בשנת 1937 ובשנת 1939. עם סיומה של הרודנות, שב נווס לתחום הפוליטי, ובשנת 1947 נבחר למועצה המחוקקת של מדינת מינאס ז'ראיס. שלוש שנים לאחר מכן נבחר לנציג מדינתו בקונגרס הלאומי של ברזיל. בשנת 1953 מונה על ידי הנשיא ז'טוליו ורגאס להיות לשר המשפטים. הוא לא הספיק לשרת במשרה זו בטרם התאבד וארגס בשנת 1954. בשנת 1960 נבחר למושל מדינתו, מינאס ז'ראיס. במהלך המשבר הפוליטי שהחל עם התפטרות הנשיא ז'אניו דה סילבה קאדרוס, הוקמה בברזיל מערכת פרלמנטרית. אנשי הצבא והימין בברזיל חששו מסגנו של קאדרוס, ז'ואאו גולאר, שנראה בעיניהם כאיש השמאל הקיצוני, וסירבו לאפשר את כניסתו לתפקיד. הפשרה שהושגה הייתה יצירת משרת ראש ממשלה, אליו הועברו מקצת מסמכויות הנשיא. ב-9 בספטמבר 1961 אישר הפרלמנט ברוב של 259 מול 22 מתנגדים, את בקשת הנשיא ז'ואאו גולאר למנות את נווס, שנחשב לאיש המרכז המתון, לראש ממשלה. ב-30 בספטמבר זכתה ממשלתו של נווס לאמון הפרלמנט. ביוני 1962 התפטרו נווס ושריו כדי שיוכלו להתמודד בבחירות לפרלמנט באוקטובר 1962. נווס, שנחשב לפוליטיקאי מתון, היה ממתנגדיה החריפים של הכת הצבאית שתפסה את השלטון בברזיל, והוא הקים את התנועה הדמוקרטית הברזילאית (MDB). בשנת 1978 נבחר לסנאטור ובשנת 1984 נבחר למושל מינאס ז'ראיס. הוא היה אחד מהעומדים בראש התנועה שדרשה בחירות ישירות לנשיאות ברזיל. לו היו מתקיימות הבחירות היה נווס מועמד האופוזיציה אל מול מועמדותו של הנשיא המכהן ז'ואאו פיגיירדו. הדרישה לא התקבלה. ב-15 בינואר 1985 נבחר נווס לנשיא על ידי רוב החברים בקונגרס הלאומי של ברזיל. יום לפני כניסתו לתפקיד, ב-15 במרץ 1985, חלה נווס. הוא לקה בכאבי בטן עזים, ובזיהום. בזמן מסע הבחירות שניהל, ובימים המתוחים שלאחר בחירתו, הזניח נווס את בריאותו, וסירב לקבל טיפול רפואי, מחשש שהחלפתו המסודרת על ידי סגנו, ז'וזה סרניי תסוכל על ידי אנשי הכת הצבאית. לאחר שעבר שבעה ניתוחים, מת נווס ב-21 באפריל 1985. הוא הוחלף על ידי ז'וזה סרניי. הלווייתו של נווס הייתה אחד האירועים הגדולים בהיסטוריה של ברזיל, ושני מיליון איש עברו לפני ארונו. ב-21 באפריל 1986, במלאת שנה לפטירתו, נחקק חוק, המכריז כי על אף שלא זכה לשאת בפועל במשרת הנשיא, ייחשב נווס לכל דבר ועניין כאחד מנשיאי ברזיל. שדה התעופה הבינלאומי טנקרדו נווס בבלו הוריזונטה קרוי על שמו. נווס היה נשוי לריזולטה נווס, ולזוג היו שלושה ילדים. בשנת 2002 נבחר נכדו, אאסיו נווס, למושל מדינת מינאס ז'ראיס. מדיה וקבצים בנושא טנקרדו נווס בוויקישיתוף ‏Brazil: Victory for the Great Conciliator, כתבה במגזין טיים, 28 בינואר 1985. (באנגלית) טנקרדו נווס, באתר "Find a Grave" (באנגלית) נבחר ראש ממשלת בראזיל, קול העם, 10 בספטמבר 1961 ממשלת נבס זכתה באימון, למרחב, 1 באוקטובר 1961 סאנטיאגו דאנטאס ירכיב ממשלה חדשה בבראזיל, דבר, 28 ביוני 1962
סעיף 377

סעיף 377 (באנגלית: Section 377) של חוק העונשין (אנ') של האימפריה הבריטית הפליל את כל המעשים המיניים שהם "נגד סדר הטבע". החוק שימש להעמדה לדין בקרב אנשים העוסקים ביחסי מין הומוסקסואליים. הסעיף שימש גם להפללת אנשים בעלי מגדר שלישי, למשל אפווינט (אנ') במיאנמר. הסעיף נשאר בתוקף במושבות לשעבר רבות, בעוד שאחרות ביטלו אותו. אף על פי שסעיף 377 לא כלל במפורש את המילה הומוסקסואליות, היא שימשה לדין על פעילות מינית הומוסקסואלית ופעילויות מיניות אחרות, כדוגמת זואופיליה. הסעיף הוצג על ידי הרשויות של הראג' הבריטי ב-1860, והיא הפלילה את כל מה ”[ה]עבירות [ה]לא-טבעיות” ברחבי המושבות הבריטיות השונות. אף על פי שמרבית המושבות מאז קיבלו עצמאות מאז יישום סעיף 377, היא נותרה בחוקי העונשין של מלזיה, סינגפור, פקיסטן, בנגלדש, מיאנמר וג'מייקה. סעיף 377 היה בחוק העונשין של הודו, עד להחלטת בית המשפט העליון של הודו ב-2018, שהוחלט כי תהיה אי-הפללה לגבי פעילות הומוסקסואלית פרטית. McCann, Hannah; Monaghan, Whitney (2020). Queer Theory Now. Red Globe Press. p. 163. ISBN 9781352007510. Chua, Lynette J.; Gilbert, David (2016). "State violence, human-rights violations and the case of apwint of Myanmar". Gender, Violence and the State in Asia. Taylor & Francis. ISBN 9781317325949. Stoddard, Eve; Collins, John (2016). Social and Cultural Foundations in Global Studies. Taylor & Francis. p. 135. ISBN 9781317509776. Elliott, Josh (6 בספטמבר 2018). "India legalized homosexuality, but many of its neighbours haven't". Global News (באנגלית). ארכיון מ-2019-03-27. נבדק ב-9 באוקטובר 2018. {{cite news}}: (עזרה) "India Just Decriminalized Gay Sex". BuzzFeed News (באנגלית). ארכיון מ-2021-01-13. נבדק ב-2018-09-06.